शीर्ष चारमा उक्लने लिभरपुलको सम्भावना कायमै
लिभरपुलले इंग्लिस प्रिमियर लिगमा सोमबार उल्भ्सलाई १–० ले हराउँदै शीर्ष चारमा उक्लने सम्भावना कायमै राखेको छ । 
लन्डन — लिभरपुलले इंग्लिस प्रिमियर लिगमा सोमबार उल्भ्सलाई १–० ले हराउँदै शीर्ष चारमा उक्लने सम्भावना कायमै राखेको छ । कडा प्रतिस्पर्धात्मक खेलको एक मात्र निर्णायक गोल डिएगो जोटाले गरे । उनी सेप्टेम्बरमा मात्रै उल्भ्सबाट लिभरपुल आएका हुन् । यो जितपछि लिभरपुलको २९ खेलबाट ४६ अंकसाथ छैटौं स्थानमा उक्लिन सफल रह्यो ।खेलका क्रममा उल्भ्सका गोलरक्षक रुइ प्याट्रिकोलाई टाउकोमा चोट लागेको थियो । उनलाई मैदानमै गहन उपचार आवश्यक परेको थियो । पछि उनको स्थिति खतराभन्दा बाहिर रहेको बताइएको छ ।